পটুয়াখালী, ১৩ জুলাই (সঞ্জয় কুমার দাস/আমাদের বরিশাল ডটকম): অশ্রুসিক্ত ভালবাসা ও গভীর শ্রদ্ধায় চির বিদায় নিলেন কেন্দ্রীয় আওয়ামীলীগ নেতা এ্যাডঃ আফজাল হোসেন এর পিতা পটুয়াখালীর সদর উপজেলার ইটবাড়ীয়া ইউনিয়নের কচাবুনিয়া মাধ্যমিক বিদ্যালয়ের প্রাক্তন প্রধান শিক্ষক আলতাফ হোসেন মৃধা। তার মৃত্যুতে কচাবুনিয়ার গ্রামের বাড়িতে হাজারো মানুষের ঢল নেমে আসে। তার সামাজিক ও শিক্ষকতার জীবনে  ছাত্র-ছাত্রী স্থানীয় লোকজন জেলা রাজনৈতিক নেতৃবৃন্দসহ অসংখ্য মানুষ শোক জানাতে তার বাড়িতে ভিড় জমায়।